উল্লেখ্য, আজমী আলম খানের ছোট ছেলে আদনান খানের মেয়ে। আলম খান ১৯৬৩ সালে বন্ধু মাসুদুর রশীদের লেখা ‘নিরিবিলি সন্ধ্যায় দেখা হলে দুজনে’ গানটির প্রথম সুর করেন। তবে তা প্রকাশ হয়নি। আলম খান জানান জীবনে প্রথম যেদিন এফডিসি যান দারোয়ান তাকে ভেতরে যেতে দেননি, আবার রেডিও টিভিতেও অডিশন দিয়ে টিকেননি তিনি। জীবনের প্রথম সিনেমার গান ‘কাঁচ কাটা হীরে’র ‘শোনো শোনো ওগো নিরূপমা’ও প্রকাশ হয়নি। আলম খান বলেন, আমার জীবন থেকে শিক্ষা নেয়া উচিত যে মানুষের আশা ছাড়তে নেই। হাল ছাড়তে নেই। যতোই সময় তাকে পরাজিত করুক নো কেন সাফল্যের আশায় তাকে এগিয়ে যেতেই হবে। আলম খানের প্রথম প্রকাশিত গান মুকুল চৌধুরীর লেখা রওশন আরা মুস্তাফিজের গাওয়া ‘ও মাধবী থাকো মোর অন্তরে’।